מצר לונג איילנד

מצר לונג איילנד, צבוע בוורוד, תַּחוּם בין קונטיקט מצפון ללונג איילנד מדרום. שתי הנקודות שממזרח לחוף הדרומי של לונג איילנד, ומדרום לחוף של מדינת רוד איילנד מסמנים את בלוק איילנד (ראו בטקסט הפתיח לערך).]]
מצר לונג איילנד (באנגלית: Long Island Sound) הוא מצר גאות ושפל של האוקיינוס האטלנטי.

== גאוגרפיה ==
המצר שוכן בעיקר בין מדינת קונטיקט שבארצות הברית מצפון, לבין לונג איילנד בעיר ניו יורק מדרום. ממערב למזרח, המצר משתרע לאורך 180 ק"מ, מהאיסט ריבר וגשר ה-Throgs Neck בעיר ניו יורק, לאורך החוף הצפוני של לונג איילנד, עד מצר בלוק איילנד שבאוקיינוס, מדרום למדינת רוד איילנד (ראו מפה מתחת למפה הראשית). במצר שילוב של מים מתוקים מיובלים, ומים מלוחים מהאוקיינוס האטלנטי. רוחב המצר בנקודה הרחבה ביותר שלו הוא 34 ק"מ. עומקו משתנה מעומק של 20 עד 70 מ'<ref></ref>.

הערים המרכזיות בקונטיקט על המצר הן סטמפורד, נורווק, ברידג'פורט, ניו הייבן וניו לונדון. העיירות בצד הניו יורקי של המצר הן ריי גלן קוב, ניו רושל, נורת' האמפסטד, אויסטר ביי, סמית'טאון, פּוֹרט ג'פרסון, ברוקהייבן ריברהד, לארצ'מונט, האמארונק וחלקים מרובעי קווינס והברונקס בניו יורק.
[[מצר בלוק איילנד (מסומן בוורוד) שממזרח למצר לונג איילנד. ממזרח לו מצר רוד איילנד.]]
אוכלוסיית אגן הניקוז כולה, מונה לפי מפקד האוכלוסין של 2010 כ-8.93 מיליון נפש<ref></ref>, ואילו לחופי המצר גרים כ-4 מיליון בני אדם<ref name=":4"></ref>. בשל אורכו של נהר קונטיקט, ערים ועיירות רבות לצד הנהר, ממדינות: מסצ'וסטס; ניו המפשיר; וורמונט; בנוסף למדינת קונטיקט, נכללות באגן הניקוז של מצר לונג איילנד. המצר משמש מעבורות, ספינות ודוברות להובלת אנשים וסחורות לנמלי מים עמוקים<ref name=":4" />.

האקלים של מצר לונג איילנד הוא חם ממוזג. הקיץ הוא חם ולח, לעיתים קרובות עם ממטרים קונבקטיבים ושמש חזקה, בעוד שהחודשים הקרירים כוללים טמפרטורות קרות ושילוב של גשם ושלג מדי פעם<ref></ref>.

== היסטוריה ==
[[מצר רוד איילנד (מסומן בוורוד) ממזרח למצר בלוק איילנד.]]

=== גאוגרפיה היסטורית ===
לפני כ-18,000 שנה, מדינת קונטיקט, מצר לונג איילנד וחלק גדול מלונג איילנד היו מכוסים ביריעת קרח עבה, שהייתה חלק מקרחון ויסקונסין המאוחר שהיה חלק משכבת הקרח של לורנטייד שכיסתה את כל אזור קנדה וצפון ארצות הברית עד לפני 25,000 שנה<ref></ref>. עוביו עמד על כ-1,000 מ' בחלק הפנימי שלו וכ-400 עד 500 מ' עובי לאורך הקצה הדרומי שלו. זה היה האחרון מבין סדרת הקרחונים שכיסו את האזור במהלך 10 מיליון השנים האחרונות. מפלס הים באותה תקופה היה נמוך בכ-100 מ' מאשר היום<ref name=":2">Long Island Sound: An Atlas of Natural Resources, Booklet Prepared under the supervision of the "Coastal Area Management Program" of the Connecticut Department of Environmental Protection, November 1977, "Glacial History Section", p.4</ref>. נסיגת הקרחון קרעה חריץ עמוק ביבשה ויצרה את אגם קונטיקט<ref name=":3" />. מצר לונג איילנד נוצר כאשר המורנה הסופית שסכרה את מימיו של אגם קונטיקט הקרחוני נפרצה, ומי הים שמפלסם עלה, התערבבו עם המים המתוקים של האגם<ref name=":2" />.

=== היסטוריה אנושית ===
==== היסטוריה קדומה ====
לפני הקולוניאליזם האירופאי, ההערכה היא שכ-10,000 עד 15,000 ילידים התגוררו לאורך האגם<ref name=":0">Anderson, Tom, 2002. [https://yalebooks.yale.edu/book/9780300102871/this-fine-piece-of-water/ This fine piece of water : An Environmental History of Long Island Sound]. New Haven: Yale University Press</ref>. אלו היו צאצאיהם של ציידים-לקטים מהתקופה הפלאוליתית שנכנסו לצפון אמריקה מעַרְבָת הממותות של צפון אסיה דרך הגשר היבשתי בֶרינג, שנוצר בין צפון מזרח סיביר למערב אלסקה, עקב ירידת פני הים במהלך סוף עידן הקרחון המקסימלי האחרון (מ-26,000 שנה עד 19,000 שנה לפני ההווה). אוכלוסיות אלה התרחבו מדרום לרצועת הקרח של לורנטייד והתפשטו במהירות דרומה, וכבשו את צפון ודרום אמריקה, לפני 14,000 עד 12,000 שנים<ref></ref>.

==== היסטוריה מודרנית ====
האירופי הראשון שרשם את קיומו של מצר לונג איילנד היה הנווט ההולנדי אדריאן בלוק, שנכנס למצר מהאיסט ריבר ב-1614<ref>Bancroft, George 1886. History of the United States of America: From the Discovery of the Continent. D. Appleton. p. 489.</ref>.

ככל שהמהפכה התעשייתית גדלה, מצר לונג איילנד החל להיות מנוצל יותר עבור תעשיות שקיימות שם עד היום, כמו: טקסטיל, גימור מתכת, דיג וקציר צדפות<ref name=":0" /><ref name=":1"></ref>. אלו הביאו להגברת זיהום מי המצר<ref name=":1" />. בסביבות שנות ה-50 וה-60 של המאה ה-20, ממשלת ארצות הברית החלה להכיר בהשפעות הסביבתיות שיש לזיהום על איכות המים, כמו גם על בריאות האדם באזורים כמו מצר לונג איילנד. הכרה זו הביאה לחקיקת חוק המים הנקיים הפדרלי ב-1972, כדי להגן על איכות המים ברחבי ארצות הברית. הסוכנות להגנת הסביבה של ארצות הברית שיתפה פעולה עם מדינות קונטיקט וניו יורק, כדי להקים ב-1985 את (מכון) מחקר מצר לונג איילנד (LIS), עם תוכניות למיזמי שיקום וניקיון באזור<ref></ref>. יותר תקני שימור בתי גידול, ותחנות ניטור מוקדי זיהום, הוקמו בין ניו יורק לקונטיקט בשנים שחלפו מאז, כדי להגן על שפך המצר עבור הדורות הבאים<ref name=":3"></ref>.

== ראו גם ==
* יישובה הקדום של אמריקה
* לונג איילנד
* מצר בלוק איילנד
* מצר רוד איילנד

==קישורים חיצוניים==

== ביאורים ==

== הערות שוליים ==

ניו יורק התחתון
ניו יורק התחתון
קטגוריה:ניו יורק: גאוגרפיה
קטגוריה:קונטיקט: גאוגרפיה